Güldü, nə güldü
Bu dərdli çağımda, qəm yığnağında,
Mehrindən açılan güldü, nə güldü.
Sən məni Məcnundan betər ağlatdın,
Düşmənlər üstümə güldü, nə güldü!

Gəl haqqı nahaqdan ara, di baxtım!
Dost ürək mətləbin aradı, baxdım.
Aralıq biilqar aradı, baxdım,
Yar nə bir danışdı, güldü, nə güldü?

At tiri-xədəngin, yar, ala gözdən,
Bu sınıq könlümü yarala gözdən.
Əbülfət doymasa, yar, ala gözdən,
Bülbül nə bülbüldü, güldü, nə güldü!?
Təcnislər